joelniklaus/EU_Wikipedias huggingface dataset:
Daníel Bjarnason

Daníel Bjarnason (s. 26. helmikuuta 1979) on islantilainen säveltäjä ja kapellimestari. Hänellä on ollut Muziekgebouw Frits Philips Eindhovenin ja Islannin sinfoniaorkesterin residenssit. Häneltä ovat tilanneet teoksia muiden muassa Los Angelesin filharmonikot, Cincinnatin sinfoniaorkesteri, Rambert Dance Company, Britten Sinfonia, Jennifer Koh, So Percussion, Calefax ja Calder Quartet. Daníel sävelsi ensimmäisen oopperansa (Brothers) Den Jyske Operalle (Aarhus); teos kantaesitettiin elokuussa 2017 Aarhusin ollessa Euroopan kulttuuripääkaupunkina. Teos perustuu Susanne Bierin elokuvaan Veljekset, ja sen kantaesityksen johti Kasper Holten. Lavasuunnittelijana toimi Steffen Aarfing ja libretistinä Kerstin Perski. Muiden teosten joukossa on viulukonsertto, joka myös kantaesitettiin vuonna 2017 Pekka Kuusiston toimiessa viulusolistina ja Gustavo Dudamelin johtaessa Islannin sinfoniaorkesteria.

Daníelin teosten esityksiä ovat johtaneet sellaiset kapellimestarit kuin Esa-Pekka Salonen, Gustavo Dudamel, John Adams, James Conlon, André de Ridder, Louis Langree ja Ilan Volkov. Säveltäjä on tehnyt yhteistyötä myös taidemusiikin ulkopuolella sellaisten muusikoiden kuin Sigur Rósin, Brian Enon ja Ben Frostin kanssa. Kapellimestarina Daníel on toiminut kapellimestarina muiden muassa Los Angelesin filharmonikkojen, BBC:n filharmonikkojen, Islannin sinfoniaorkesterin, Tokion sinfoniaorkesterin, Toronton sinfoniaorkesterin, Ulsterin orkesterin, Sinfonietta Cracovia ja Islannin oopperan kanssa.

Daníel on saanut useita Islannin musiikkipalkintoja. Vuonna 2013 hän jakoi Edda-palkinnon Ben Frostin kanssa musiikista Baltasar Kormákurin ohjaamaan elokuvaan Syvyys (Djúpið). Undir trénu -elokuvan musiikki toi Daníelille Harpa-palkinnon.

Daníel opiskeli pianonsoittoa, säveltämistä ja orkesterinjohtoa Reykjavíkissa. Hän aloitti pianonsoiton lapsena ja oman musiikin tekemisen 17-vuotiaana. Tärkeitä säveltäjiä hänelle olivat opiskeluaikoina Modest Mussorgski ja Dmitri Šostakovitš. Hän jatkoi orkesterinjohdon opintojaan Freiburgin musiikkikorkeakoulussa. Hän on Bedroom Community -nimisen levy-yhtiön ja kollektiivin jäsen. Hänen kustantajanaan on toiminut Edition Peters.

Lähteet

Aiheesta muualla 
 Viralliset sivut 
 Harrison Parrott: Daníel Bjarnason 

Islantilaiset säveltäjät
Elokuvasäveltäjät
Oopperasäveltäjät
Islantilaiset kapellimestarit
Vuonna 1979 syntyneet
Elävät henkilöt
New York Excelsior

New York Excelsior (NYXL) on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin heinäkuussa 2017 ja se on kotoisin New Yorkista. Se on yksi kahdestatoista OWL:n perustajajoukkueista ja sarjan ainoa newyorkilainen joukkue. Se pelasi ensimmäisen kautensa sarjan avajaiskaudella 2018. Seuran omistaa pääomasijoitusyhtiö Sterling VC, ja sitä tukee baseballseura New York Metsin pääomistaja Sterlin Equities. NYXL oli kauden 2018 voittotilastossa paras tilastolla 34–6, saavuttaen pudotuspelipaikan runkosarjan jokaisen neljän vaiheen päätteeksi, voittaen niistä kaksi.

Lähteet

Aiheesta muualla
 Virallinen sivusto 

Overwatch League -joukkueet
Paris Eternal

Paris Eternal on ranskalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2018 ja se on ainoana ranskalaisena joukkueena kotoisin Pariisista. Se pelasi ensimmäisen OWL-kautensa vuonna 2019. Seuran omistaa DM Esportsin toimitusjohtaja Drew McCourt.

Lähteet

Aiheesta muualla
 Virallinen sivusto 

Overwatch League -joukkueet
Philadelphia Fusion

Philadelphia Fusion on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2017 ja se on kotoisin Philadelphiasta, Pennsylvaniasta. Se on yksi kahdestatoista OWL:n perustajajoukkueista ja sarjan ainoa pennsylvanialainen joukkue. Se pelasi ensimmäisen kautensa sarjan avajaiskaudella 2018. Seuran omistaa Comcast Spectator. Philadelphia eteni kaudella 2018 loppuottelusarjaan, mutta hävisi lopulta London Spitfirelle.

Lähteet

Aiheesta muualla
 Virallinen sivusto 

Overwatch League -joukkueet
Balkaninvuokko

Balkaninvuokko (Anemone blanda) on leinikkikasvien (Ranunculaceae) heimoon kuuluva kasvilaji. Se kukkii touko-kesäkuussa. Balkaninvuokon korkeus on 10–15 senttimetriä. Niiden tulisi kasvaa aurinkoisessa tai puolivarjoisessa paikassa. Balkaninvuokot istutetaan viiden senttimetrin syvyyteen, kasvuväli on 5–10 senttimetriä.

Lähteet 

Vuokot
Ansel Galimov

Ansel Galimov (ven. Ансель Галимов, s. 15. huhtikuuta 1991 Nižnekamsk, Venäjä) on venäläinen jääkiekkoilija, pelipaikaltaan hyökkääjä. Hän pelaa KHL-joukkue HK Sotšissa. Galimov laukoo vasemmalta.

Ura 
Galimov debytoi KHL:ssä kaudella 2012-13 Neftehimik Nižnekamskin riveissä. Seuraavaksi kaudeksi hän siirtyi Metallurg Novokuznetskiin, jossa Galimov pelasi kaksi kautta. Dinamo Moskovassa Galimov pelasi kaksi kautta ennen siirtymistä Avangard Omskiin. Galimon toimi varakapteenina myös Dinamon paidassa.

Lähteet

Aiheesta muualla 
 

Venäläiset jääkiekkoilijat
Vuonna 1991 syntyneet
Elävät henkilöt
Monotype

Monotype on Tolbert Lanstonin vuonna 1885 patentoima latomakone, joka latoi riville yhden kirjakkeen kerrallaan, toisin kuin Linotype, joka pystyi latomaan kokonaisen rivin yhdellä kertaa. Monotype muodostui kahdesta eri osasta – kirjoitus- eli lävistyskoneesta ja valinkoneesta, joka valoi yksittäiset kirjakkeet. Monotypen lävistyskoneessa oli 120 näppäimen näppäimistö, jolla operaattori kirjoitti merkit. Valinkoneessa oli vaihdettavat matriisit, jotka oli jaettu neljään kehykseen eli kasettiin, joissa jokaisessa oli yksi kirjaintyyppi. Koneen operaattori saattoi muuttaa kirjaintyyppiä vaihtonäppäimillä. Ensin operaattori kirjoitti lävistyskoneen näppäimistöllä merkit ja välilyönnit, joiden perusteella tulostettiin paineilman ja teräsneulojen avulla reikänauha. Sen jälkeen nauha syötettiin latomakoneen valinkoneeseen, joka luki reiät ja valoi sen pohjalta yksittäiset kirjakkeet peräkkäin. Monotypen etuna olivat irtokirjakkeet, joita voitiin käsitellä samalla tavalla kuin käsiladelmaa, kun taas Linotypessa jouduttiin virheen sattuessa valamaan koko rivi uudestaan. Reikänauhat voitiin myös arkistoida ja käyttää uudelleen uusintapainosta varten.

Monotype oli Linotypea monipuolisempi, ja se sopi paremmin monimutkaisten tekstien ladontaan, kuten painotuotteisiin, joissa oli matemaattisia yhtälöitä tai kemian kaavoja, sillä Monotype-latomakoneessa erikoismerkkejä voitiin lisätä ladelmaan helposti. Se oli suosittu varsinkin tilauspainoissa. Monotype oli kuitenkin kalliimpi ja hitaampi kuin Linotype, ja sitä käytettiin harvemmin koko painotuotteen tekstin ladontaan. Valoladonta syrjäytti sittemmin sekä Monotypen että Linotypen.

Kuvat

Katso myös 
 Monotype Imaging Inc

Lähteet
Gardberg, Lars-Eric: Savitauluista laseriin - Kirjapainotaidon historia. Avain, 2011. ISBN 978-951-692-852-7

Viitteet 

Kirjapainotaito
Sigvaldi Kaldalóns

Sigvaldi Stefánsson Kaldalóns (13. tammikuuta 1881 Reykjavík – 23. heinäkuuta 1946) oli islantilainen laulujen säveltäjä ja lääkäri. Valmistuttuaan lääkäriksi vuonna 1908 hän lähti Kööpenhaminaan, jossa tutustui Tanskan ja muun Euroopan musiikkielämään sekä sairaanhoitaja Karen Margrethe Mengel Thomseniin, josta tuli hänen vaimonsa. Sigvaldi asui Kaldalónin eteläpuolella Ármúlissa; seutu teki häneen sellaisen vaikutuksen, että hän otti sen mukaan käyttöönsä sukunimen Kaldalóns.

Kaldalónsin terveyttä heikensi vuonna 1917 pilkkukuume. Hän loi uran lääkärinä kotimaassaan, mutta sävelsi samalla lauluja, joihin vaikutti hänen säveltäjäystävänsä Sigfús Einarsson. Kaldalónsin tunnetuimpiin lauluihin kuuluvat "Ísland ögrum skorið", "Á Sprengisandi", "Suðurnesjamenn", "Svanasöngur á heiði", "Erla, góða Erla", "Ave María", "Draumur hjarðsveinsins", "Þú eina hjartans yndið mitt" ja "Ég lít í anda liðna tíð".

Lähteet 

Islantilaiset säveltäjät
Islantilaiset lääkärit
Vuonna 1881 syntyneet
Vuonna 1946 kuolleet
Jandiantyräkki

Jandiantyräkki (Euphorbia handiensis) tyräkkikasvien heimoon kuuluva tyräkkien suvun laji. Se on kotoperäinen eli endeeminen Kanariansaarten laji. Jandiantyräkki muistuttaa hyvin paljon kaktuksia ulkonaisesti vaikka on tyräkki. Kuiva, samankaltainen elinympäristö on saanut nämä kuivakkokasvit muistuttamaan toisiaan.

Kuvaus

Varret 
Jandiantyräkin varret kasvavat korkeimmillaan noin metrin korkuisiksi ja halkaisijaltaan noin 6–8 senttimetriä. Varsien väri on vihreä mutta ne harmaantuvat ja korkkiintuvat vanhemmiten. Varsissa on korkeat särmät, joita on yleensä 8–12.

Särmien harjoissa sillä on noin 3 senttimetriä pitkät piikit, jotka kasvavat pareittain. Piikit ovat aluksi punertavia mutta muuttuvat myöhemmin vaaleanharmahtaviksi. Vanhempana se haaroittuu tyvestä ja siitä kasvaa pensasta muistuttava ryhmä.

Kukat 
Kukat ovat kaksikotiset kellertävänvihreitä tai vaaleanvihreitä valekukkia (cyathium) muiden tyräkkien tapaan. Kukat ovat yksittäin tai ryhmissä. Sen mesiäinen on vihreä. Sen pölyttäjinä toimivat raatokärpäset (Calliphoridae).

Kasvuympäristö ja levinneisyys 
Jandiantyräkkiä tavataan vain Fuerteventuran saaren eteläosissa jossa se kasvaa Jandian niemimaalla Jandían luonnonpuiston alueella vain kahdessa paikassa. Se kasvaa noin 50–300 metriä korkealla olevalla vyöhykkeellä jyrkillä rinteillä etelärinteillä. Kasvuympäristö on karua tuliperäisestä basaltista muodostunutta hiekkaista kivikkoa.

Alueella sataa vähän ja usein vain yhden kerran vuodessa. Samoilla paikoilla kasvaa myös muita samankaltaisia kuivakkokasveja kuten kanariantyräkkiä ja mehipuut. Jandiantyräkki on Fuerteventuran saaren symbolikasvi.

Lähteet

Viitteet

Aiheesta muualla 
 
 
 
 

Tyräkit
Kanariansaarien kasvit
Uhanalaiset kasvit
Viktor Lodin

Viktor Lodin (s. 2. kesäkuuta 1999 Leksand,Ruotsi) on ruotsalainen jääkiekkoilija, pelipaikaltaan hyökkääjä. Hän pelaa lainalla SHL-joukkue Timrå IK:ssa. Lodinilla on voimassa oleva NHL-sopimus Ottawa Senatorsin kanssa. Lodin laukoo vasemmalta. Ottawa Senators varasi hänet vuoden 2019 varaustilaisuudessa. Lodin debytoi SHL:ssä vuonna 2018 Örebrön paidassa.

Lähteet

Aiheesta muualla 

 Elite Prospects.com

Ruotsalaiset jääkiekkoilijat
Ottawa Senatorsin pelaajat
Vuonna 1999 syntyneet
Elävät henkilöt
Mário Centeno

Mário José Gomes de Freitas Centeno (s. 9. joulukuuta 1966 Olhão) on portugalilainen ekonomisti, joka on toiminut Portugalin valtiovarainministerinä vuodesta 2015. Centeno aloitti euroryhmän puheenjohtajana tammikuussa 2018.

Koulutus ja ura 
Centeno opiskeli taloustiedettä Lissabonin teknillisen yliopiston ISEG-kauppakorkeakoulussa valmistuen vuonna 1990, minkä jälkeen hän on suorittanut kaksi maisterintutkintoa. Ensimmäisen maisterintutkintonsa hän sai ISEG:stä sovelletusta matematiikasta vuonna 1993. Centeno jatkoi opintojaan Harvardin yliopistossa, missä hän suoritti taloustieteen maisterintutkinnon 1998 ja vielä tohtorintutkinnon vuonna 2000.

Suoritettuaan opintonsa Centeno meni töihin Portugalin keskuspankkiin, missä hän toimi ekonomistina vuoteen 2004 saakka. Tämän jälkeen Centeno työskenteli keskuspankin taloustutkimusosaston apulaispäällikkönä vuosina 2004–2013 ollen samaan aikaan jäsenenä Euroopan komission talouspoliittisessa komiteassa. Vuodesta 2014 Centeno on toiminut Portugalin keskuspankin johtokunnan neuvonantajana. Hän on myös ISEG:n professori.

Centeno toimi talouspoliittisena pääneuvonantajana sosialistipuolueen puheenjohtajalle António Costalle ja oli ohjaamassa sosialistien talouspoliittista ohjelmaa ennen lokakuun 2015 parlamenttivaaleja. Centeno asettui Costan kehotuksesta myös itse ehdolle vaaleissa, mutta sitoutumattomana ehdokkaana. Vaalien jälkeen António Costa nimitettiin Portugalin uudeksi pääministeriksi ja tämä puolestaan nimitti Centenon hallituksensa valtiovarainministeriksi. Valtiovarainministerinä Centeno on keventänyt eräitä eurokriisin aikaisia Portugalin tukipaketin myötä tehtyjä leikkauksia, mutta korostanut, että maan pitää täyttää EU:n budjettitavoitteet.

Akateemisella urallaan Centeno on julkaissut useita artikkeleita ja kirjoja liittyen muun muassa ekonometriaan, mikrotaloustieteeseen, sopimusteoriaan ja työn taloustieteeseen. Hän on istunut vuodesta 2001 lähtien Portuguese Economic Journal -tiedejulkaisun toimituskunnassa.

Euroryhmän johdossa 
Centeno valittiin joulukuussa 2017 hollantilaisen Jeroen Dijsselbloemin seuraajaksi euroryhmän puheenjohtajaksi. Centenon valintaa tukivat euroalueen suurimmat maat Ranska, Saksa ja Italia. Aloittaessaan kautensa euroryhmän johdossa Centenolla arveltiin tulevan olemaan tärkeä rooli euroalueen integraation eteenpäin viemisessä. Virallisesti hän aloitti kaksi- ja puolivuotisen kautensa puheenjohtajana tammikuussa 2018.

Yksityiselämä 
Mário Centeno syntyi 9. joulukuuta 1966 Olhãossa, Algarven alueella. Hänen vanhempansa työskentelivät pankkivirkailijana ja postin virkamiehenä. Centeno vietti lapsuutensa Algarven alueella ja muutti 15-vuotiaana opintojensa perässä pääkaupunkiin Lissabonin.

Centenon perheeseen kuuluu vaimo ja kolme lasta.

Lähteet

Aiheesta muualla 

 

Portugalin ministerit
Valtiovarainministerit
Taloustieteilijät
Elävät henkilöt
Vuonna 1966 syntyneet
Subrahmanyam Jaishankar

Subrahmanyam Jaishankar (s. 9. tammikuuta 1955) on intialainen poliitikko ja diplomaatti, joka valittiin vuonna 2019 maansa ulkoministeriksi. Ennen poliittista uraansa hän toimi Intian suurlähettiläänä Yhdysvaltoihin (2014–2015) ja Kiinaan (2009–2013) Jaishankar työskenteli Intian ulkoministeriölle vuodesta 1977 alkaen, jolloin hänen ensimmäinen kansainvälinen tehtävänsä oli toimia sihteerinä Moskovassa. Vuonna 1985 hän siirtyi Moskovasta Washingtoniin.

Jaishankar oli mukana neuvottelemassa Intian ja Yhdysvaltain välistä ydinsopimusta, minkä lisäksi hänen toinen suuri saavutuksensa oli Intian ja Kiinan välisen rajakiistan pahenemisen estäminen Doklamissa vuonna 2017.

Vuonna 2019 hänet palkittiin Padma Shri -palkinnolla.

Lähteet

Aiheesta muualla 

Intian ulkoministerit
Rajya Sabhan jäsenet
Intian kansanpuolueen poliitikot
Intialaiset diplomaatit
Vuonna 1955 syntyneet
Elävät henkilöt
Craig Button

Craig J. Button (s. 3. tammikuuta 1963 Rochester, New York, Yhdysvallat) on The Sports Networkin jääkiekkoasiantuntija. Button toimi NHL-seura Calgary Flamesin General managerina vuodet 2000–2003.
 Hänen isänsä Jack Button on myös toiminut GM:nä NHL:ssä.

Lähteet 

Vuonna 1963 syntyneet
Elävät henkilöt
Machine Men (EP)

Machine Men on saman nimisen yhtyeen EP-levy vuodelta 2002.

Kappaleet 

Vuoden 2002 EP:t
Machine Menin albumit
Sun Ice

Sun ice oli jäätelövalmistaja Pietarsaaresta.

Historia 

Vuonna 1927 Oskar Sundellin siirtomaatavarakauppaan Pietarsaaressa astui sisään venäläinen kulkukauppias. Hänellä oli kainalossaan aivan tavallinen kassakone. Oskaria ei kassakone juurikaan kiinnostanut, mutta kaupan kylkiäisenä tuleva erinomainen jäätelöresepti sitäkin enemmän.

Resepti osoittatui kehuttuakin paremmaksi. Jo vuoden kuluttua Oskar myi Pietarsaaren torilla ensimmäiset jäätelönsä - ensimmäiset Suomessa kaupallisiin tarkoituksiin valmistetut jäätelöt.

Yhtiö aloitti valtakunnallisen markkinoinnin 1994 uuden tehtaan valmistuttua.

Saarioinen osti Sun Icen osakekannan vuonna 1997. Ostohetkellä yhtiön markkinaosuus oli lähes kahdeksan prosenttia. Liikevaihto oli vuonna 1996 50 miljoonaa markkaa, ja henkiilöstön määrä noin 50.

Sun Icen valikoimaan kuului vajaat 70 jäätelöä. Tunnetuimpia jäätelöitä olivat Muumi- sekä gourmetjäätelöt.

Saarioinen myi Sun Icen tuotemerkin Ingmanille vuonna 2002. Jäätelön valmistus jatkui Pietarsaaressa alihankintatyönä heinäkuuhun 2002 saakka, jonka jälkeen tuotanto siirtyi Ingmanille Sipooseen. Vuonna 2002 jäätelötehdas työllisti Pietarsaaressa 30 henkilöä.

Lähteet 

Suomalaiset elintarvikeyritykset
Suomalaiset elintarvikealan tuotemerkit
Radio Algérienne

Radio Algérienne on Algerian kansallinen radioyhtiö.

Vuonna 1929 perustettu Radio-Alger oli Ranskan siirtomaiden ensimmäinen yleisradioasema. Sen ohjelmat oli suunnattu lähinnä Algeriassa asuneille ranskalaisille siirtolaisille. Algerian itsenäisyysliike aloitti radiolähetykset vuonna 1956.

Algerian itsenäistyttyä perustettiin tiedotusministeriön alaisuudessa toiminut radio- ja televisioyhtiö Radio Télévision Algérienne. Se jaettiin neljään osaan vuonna 1986. Kansallinen radioyhtiö L’Entreprise nationale de radiodiffusion sonore sai nimen Radio Algérienne vuonna 1991.

Yhtiöllä on arabian-, berberin- ja ranskankieliset kansalliset radiokanavat, teemakanavat Radio Coran, Radio Culture ja Jil Fm, arabiaksi, ranskaksi, englanniksi ja espanjaksi lähettävä ulkomaanpalvelu Radio Algérie Internationale sekä 48 paikallisradiota. Lähetystoiminnasta vastaa erillinen yhtiö Télédiffusion d’Algérie, jolla on 709 ULA-lähetintä sekä 23 pitkä- (LW) ja keskiaaltolähetintä (MW). Lyhytaaltolähetyksiä (SW) välitetään TDF:n Issoudunin asemalta Ranskassa ja vuonna 2019 otetaan käyttöön uudet lähettimet Ouarglassa ja Becharissa. Radio Algériennen ohjelmia voi kuunnella myös satelliitin välityksellä sekä Internetissä.

Lähteet

Aiheesta muualla
 Radio Algérienne , 

Algerialaiset viestimet
Julkisen palvelun mediayhtiöt
Radioasemat
Reserve Bank of India

Reserve Bank of India on Intian keskuspankki. Pankki on perustettu 1. huhtikuuta 1935. 

Keskuspankki oli alkujaan yksityisesti omistettu ja sen päätoimipiste oli Kalkuttassa. Pankki siirtyi Mumbaihin vuonna 1937. Pankin kansallistamisen seurauksena (1949) pankki on ollut Intian valtion omistuksessa.  Pankin pääjohtaja on Shri Shaktikanta Das.

Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.

Lähteet

Aiheesta muualla

  Andy Mukherjee (25.4.2019) India’s Secret Stimulus Is a Bad Sign  (bloomberg.com)

Intialaiset pankit
Keskuspankit
Holst

Holst on muun muassa seuraavien henkilöiden sukunimi:

Carl Holst (s. 1970), tanskalainen poliitikko ja ministeri
Christian Holst (s. 1981), färsaarelainen jalkapalloilija
Erik Holst (1922–2013), tanskalainen poliitikko ja ministeri
Erika Holst (s. 1979), ruotsalainen jääkiekkoilija
Ewout Holst (s. 1978), alankomaalainen uimari
Gustav Holst (1874–1934), brittiläinen säveltäjä
Hanne-Vibeke Holst (s. 1959), tanskalainen journalisti ja kirjailija
Hans Peter Holst (1811–1893), tanskalainen kirjailija
Henning Holst (1891–1975), tanskalainen maahockeypelaaja 
Hübner von Holst (1881–1945), ruotsalainen kilpa-ampuja
Irja Holst (1907–1995), suomalainen kääntäjä ja runoilija
Johan Holst (1892–1953), norjalainen lääkäri ja professori
Leena Holst (s. 1944), suomalainen kansallispukujen tutkija
Niels Holst-Sørensen (s. 1922), tanskalainen yleisurheilija ja sotilas
Peter Holst (1861–1935), norjalainen lääkäri ja professori
Sigrid Holst-Kuosma (1895–1972), suomalainen pianisti ja musiikkipedagogi
Henriette Roland Holst (1869–1952), alankomaalainen runoilija, sosialistinen ajattelija ja poliitikko.

Muita
3590 Holst, asteroidi
Kiistat sukupuolipronomineista

Kiistat sukupuolipronomineista käsittelee sukupuoleen viittavista persoonapronomineista syntyneitä erimielisyyksiä maissa ja kielissä, joissa sukupuolilla on eri persoonapronomineja. Kiista on tuntematon niissä kielissä, joissa on käytössä vain yleispätevä ja sukupuolineutraali hän pronomini. Näitä kieliä ovat esimerkiksi suomalais-ugrilaiset, baski, altailaiset kielet, mongolilaiset kielet, dravidakielet ja useat Amerikan intiaanikielet.

Persoonapronominien väärän käytön taustalla on se, että ympäristö olettaa henkilön sukupuoli-identiteetin väärin. On vaadittu, että henkilö saisi itse valita mitä persoonapronominia hän haluaa hänestä käytettävän. Oikean persoonapronomin käyttöä on perusteltu kunnioittavalla persoonapronominien käytöllä. Toisaalta sukupuolipronominien käyttö pitää yllä sukupuolirooleja ja pitää yllä naisiin kohdistuvaa syrjintää, sillä sukupuolittunut kielenkäyttö on yksi sukupuolten epätasa-arvon juurisyistä työpaikoilla.

Englannin kielessä 
Vuonna 2017 Yhdysvalloissa Kaliforniassa hyväksyttiin laki, joka velvoittaa sosiaali- ja terveysalan ammattilaisia käyttämään asiakkaidensa oikeita pronomineja sakkojen uhalla.

Kanadalainen psykologi Jordan Peterson nousi julkisuuteen vastustettuaan kanadalaista C-16-lakialoitetta, joka olisi tehnyt väärän persoonapronominin käyttämisestä rangaistavaa. Petersonin mukaan autoritäärisyys alkaa kontrolloimalla kansalaisten ideologista ja kielellistä aluetta.

Englannin kielessä uusia kehitettyjä persoonapronomineja ovat: they, e/ey, per, ve, ze ja zie. Näistä ze ja per ovat peräisin Marge Piercyn feministisestä scifi-romaanista Woman on the Edge of Time (1976).

Muut kielet 
Ruotsin kielen hen-pronomini on ollut osa Ruotsin Akatemian sanalistaa vuodesta 2015 lähtien. Samana vuonna Ahvenanmaan maakuntapäivät hyväksyi lakialoitteen, jolla hen-pronominista tuli virallista kieltä uusissa ajokorttilainsäädännössä. Pronominin käyttö on ollut pitkään hieman yleisempää Ruotsin mediassa kuin Suomessa.

Kiinan kieleen pyrittiin tuomaan 1900-luvun alussa, osittain eurooppalaisten kielten vaikutuksesta, oma kolmannen persoonan pronomini kuvaamaan naisia. Tämä pronomini 她 [tā] äännettiin samalla tavalla kuin pronomini 他, joka viittasi molempiin sukupuoliin.

Katso myös
Hen-pronomini
Elle-pronomini
Jako biologiseen ja sosiaaliseen sukupuoleen

Lähteet

Politiikka
Feminismi
Transsukupuolisuus
Laventelilingvistiikka
Kriittinen teoria
Everton LFC

Everton Ladies Football Club on englantilainen naisten jalkapallojoukkue, joka pelaa FA:n naisten superliigassa. Seura on voittanut Englannin mestaruuden kerran ja FA Cupin kahdesti.

Historia 
Seura perustettiin 1983 nimellä Hoylake WFC. Pian perustamisensa jälkeen seuran nimeksi tuli Leasowe Pacific, kun Hoylake ja Dolphins YC yhdistyivät. Leasowe Pacific ylsi 1988 naisten FA Cupin loppuotteluun, jonka se hävisi, ja uudestaan 1989, jolloin se voitti Friends of Fulhamin 3–2. Seura voitti alueellisen sarjan viidesti peräkkäin, minkä jälkeen Pacific pääsi mukaan Division One Northiin ja nousi sen voitettuaan naisten Valioliigaan.

Leasowe Pacificista tuli Everton Ladies Football Club vuonna 1995. Naisten Valioliigassa Everton saavutti ensimmäisen ja toistaiseksi mestaruutensa 1998. 2000-luvulla Everton oli yksi sarjan kärkiseuroista ja sijoittui muun muassa toiseksi viidesti peräkkäin vuosina 2006–2010. Vuonna 2010 seura voitti toisen kerran naisten FA Cupin kukistamalla Arsenalin 3–2.

FA:n naisten superliiga (FA WSL) perustettiin 2011 ja Everton oli yksi sen kahdeksasta perustajajäsenestä. Vuonna 2014 Everton putosi sarjaporrasta alemmas. Everton pääsi taas FA WSL:n korkeimmalle sarjatasolle 2017, kun se sai konkurssiin menneen Notts Countyn sarjapaikan.

Joukkue 
Päivitetty 23. lokakuuta 2022

Lähteet 

Englantilaiset jalkapalloseurat
Radio Rurale de Kayes

Radio Rurale de Kayes on Kayesissa Malissa toimiva radioasema.

Asema perustettiin italialaisen kehitysyhteistyöjärjestön GAO Cooperazione Internazionalen aloitteesta elokuussa 1988. Sen tavoitteena oli kuivuudesta, heikoista liikenneyhteyksistä ja voimakkaasta siirtolaisuudesta kärsivän Kayesin alueen maaseudun kehittäminen. Radio Rurale de Kayes oli Malin ensimmäinen ”maaseutu-" tai "lähiradio”. Moussa Traorén yksipuoluejärjestelmän aikana sen ohjelmien piti olla puhtaasti epäpoliittisia. Italialaisrahoituksen päätyttyä helmikuussa 1989 aseman toiminnan ottivat vastuulleen paikalliset kansalaisjärjestöt. Maassa tapahtuneen vallanvaihdoksen jälkeen ne perustivat vuonna 1992 Association des radiodiffuseurs de Kayes pour le développement rural -nimisen yhdistyksen. Malin mediakentän vapautuessa Radio Rurale de Kayes toimi mallina lukuisille uusille paikallisradiolle. Sen rahoitukseen ovat osallistuneet Ranskassa asuvien siirtolaisten järjestöt ja muut ranskalaiset yhteistyökumppanit.

Lähetysten aiheita ovat maatalous, ympäristöongelmat, kulttuuri, terveydenhuolto ja kansallisilla kielillä tapahtuvat lukutaito-opetus. Ohjelmia tehdään sekä maaseudun kylissä että studiossa. Niissä käytettyjä kieliä ovat soninke, bambara, khasonka ja fulani. Oman tuotannon ohella välitetään kansallisen yleisradioyhtiön ja Voice of American uutisia sekä eurooppalaisten yhteistyökumppanien rahoittaman Studio Tamanin ohjelmia.

Asemalla on pieni ULA-lähetin Kayesissa sekä suurempi lähetin Paparan kukkulalla, joka kattaa Kayesin alueen luoteisosan. Aikaisemmin oli myös alilähettimiä Yélimanén piirissä sekä Mauritanian ja Senegalin rajalla. Lähetyksiä voi kuunnella Internetissä.

Lähteet

Aiheesta muualla
 Radio Rurale de Kayes 

Kayes
Malilaiset radioasemat
Liettuan kansallismuseo

Liettuan kansallismuseo () on Liettuan pääkaupungin Vilnassa sijaitseva kansallismuseo. Se perustettiin vuonna 1952 alkujaan Historian ja etnografian museoksi. Vuonna 1996 Liettuan hallitus nimesi museon kansallismuseoksi.

Lähteet

Aiheesta muualla 

Liettuan museot
Vilnan rakennukset ja rakennelmat
Kansallismuseot
Trust (vuoden 2018 televisiosarja)

Trust on Simon Beaufoyn luoma ja käsikirjoittama ja Danny Boylen pääosin ohjaama yhdysvaltalainen televisiosarja vuodelta 2018. Tositapahtumiin pohjautuva, useamman tuotantokauden mittaiseksi suunniteltu sarja kertoo iäkkään öljymiljardööri Jean Paul Gettyn ja hänen sukunsa elämästä.. Ensimmäinen tuotantokausi käsittelee 16-vuotiaan John Paul Getty III:n kidnappausta Italiassa ja isoisä Gettyn tylyä suhtautumista kidnappaajien lunnasvaatimuksiin. Tarinassa seurataan myös pojan italialaisia kidnappaajia ja hänen vankeusaikaansa. 

Vanhaa Gettyä näyttelee Donald Sutherland, pojanpoikaa Harris Dickinson ja tämän äitiä Hilary Swank. Brendan Fraser näyttelee Gettyn turvallisuuspäällikköä Chacea, joka toimii myös tarinan kertojana puhuen ajoittain suoraan kameralle.
 Yhdysvaltalaiselle FX-maksukanavalle tuotettua sarjaa esittää Suomessa Netflix.

Toisen tuotantokauden kaavaillaan kertovan Gettyjen rikkauksien synnystä 1930-luvulta alkaen, ja kolmannessa keskityttäisiin Jean Paul Gettyn kuolemaan ja perinnönjakoon vuonna 1976.

Rooleissa

Katso myös
All the Money in the World (2017), Ridley Scottin elokuva samasta aiheesta

Lähteet 

Danny Boylen ohjaamat elokuvat
2010-luvun televisiosarjat
Tositapahtumiin perustuvat elokuvat
Linzin torttu

Linzin torttu () on itävaltalaisen Linzin kaupungin mukaan nimetty torttu.

Linzin torttu on nimetty Linzin kaupungin mukaan Itävallan Ylä-Itävallan osavaltiosta. Linzin torttu on tiettävästi vanhin paikallisista tortuista, joiden nimi viittaa johonkin tiettyyn paikkakuntaan. Linzin torttu on kehittynyt useiden eri torttujen pohjalta vähitellen Itävallan barokin aikakaudella. Vanhin tunnettu Linzin tortun resepti on kreivitär Anna Margarita Sagramosan käsin kirjoittama ohje vuodelta 1653. Ensimmäinen julkaistu resepti on peräisin vuodelta 1718 Conrad Haggerin teoksesta Neues Saltzburgisches Koch-Buch. Itävallasta torttu levisi edelleen Tonava kauppareittejä pitkin muualle Eurooppaan. Siirtolaiset veivät tortun mukanaan edelleen muille mantereille.

Linzin torttu oli aikanaan tunnettu kalliista raaka-aineistaan ja se olikin enimmäkseen yläluokan herkku. Tortun taikinan valmistamiseen käytettiin jauhoja, manteleita, sitruunaa, voita ja ruokosokeria. Torttuun lisättiin myös kalliita mausteita, kuten kanelia, neilikkaa, muskottipähkinää ja kardemummaa. Täytteenä käytettiin erilaisia hedelmiä tai marjoja, kuten persikkaa, kvitteniä, kirsikkaa ja vadelmaa. Myös tortulle nykyisin tyypillinen ristikkokoristelu on ollut osa torttua jo pitkään. Muuten torttujen valmistustapa, raaka-aineet ja ulkomuoto ovat saattaneet historiallisesti poiketa huomattavastikin toisistaan.

Nykyisin Linzin torttua myydään pääasiassa yhtenä tyyppinä. Tyypillinen piirre tortuille on sen ristikkokoristelu. Manteleita saatetaan joskus käyttää koristeluun, mutta taikinassa ne on korvattu hasselpähkinällä ja saksanpähkinällä. Torttu kypsyy valmistuksen jälkeen muutaman päivän maun voimistamiseksi.

Lähteet

Aiheesta muualla 

Kakut
Linz
Itävaltalainen keittiö
Sinikka Hentinen

Sinikka Hentinen (s. 1938) on suomalainen kuvataiteilija. Hän sai vuonna 1990 Torontossa kunniamaininnan viidennessä vuosittaisessa kansainvälisessä miniatyyritaiteen näyttelyssä. Vuonna 1994 hänet palkittiin Caran d'Ache -kilpailun ammattilaissarjassa.

Hentisen tuotantoon kuuluu muun muassa luontoaiheisia akvarelleja, joilla on pyritty saamaan luonnosta esiin kauneutta maailman repaleisuuden vastapainoksi. Hän sai opetusta muun muassa Tapio Tapiovaaralta. Hänen töitään on ollut esillä Suomessa, Ruotsissa, Irlannissa, Italiassa ja Kanadassa. Niitä kuuluu muun muassa Helsingin yliopiston ja Mannerheimin Lastensuojeluliiton kokoelmiin. Hentinen on Espoon kuvataiteilijoiden jäsen.

Lähteet 

Suomalaiset taidemaalarit
Vuonna 1938 syntyneet
Elävät henkilöt
Mauno Häkkinen

Mauno Häkkinen (1911 Helsinki – 1988) oli suomalainen taidemaalari. Hän opiskeli Taideteollisessa keskuskoulussa vuosina 1926–30 ja Suomen Taideyhdistyksen piirustuskoulussa 1935–36. Hän teki debyyttinsä vuonna 1933. Myöhemmin hänen töitään oli esillä myös Ruotsissa ja Tanskassa. Julkisena taiteena Häkkinen toteutti vuonna 1967 seinämaalauksen Alkon tehtaille Rajamäelle.

Häkkinen sai vuonna 1947 toisen palkinnon WSOY:n piirustuskilpailussa.

Lähteet 

Suomalaiset taidemaalarit
Vuonna 1911 syntyneet
Vuonna 1988 kuolleet
Mark Hoffman

Komisario Mark Hoffman on kuvitteellinen hahmo Saw-elokuvasarjassa, jota näyttelee Costas Mandylor. Hoffman on elokuvasarjassa enimmäkseen antagonistin asemassa. Hahmo esiintyy ensimmäistä kertaa elokuvassa Saw III ja viimeistä kertaa elokuvassa Saw VII 3D.

Lähteet 

Elokuvahahmot
Kuvitteelliset rikolliset
Kuvitteelliset sarjamurhaajat
Raivo Aeg

Raivo Aeg (s. 4. heinäkuuta 1962) on virolainen poliitikko, joka toimi maansa oikeusministerinä 2019–2021. Ennen poliittista uraansa Aeg työskenteli poliisijohtajana (2005–2008) ja Viron suojelupoliisin pääjohtajana (2008–2013). Suojelupoliisissa työskennellessään Aeg kommentoi Viron olevan Venäjälle kiinnostava kohde, koska se kuuluu Natoon ja paikallista venäläisvähemmistöä voi käyttää valtiota vastaan.

Riigikogun vaaleissa 2015 Aeg sai 2 001 ääntä ja tuli valituksi riigikoguun.

Aeg puhuu äidinkielensä lisäksi suomea, englantia ja venäjää.

Lähteet

Aiheesta muualla

 Viron oikeusministeriön profiili

Viron oikeusministerit
Riigikogun jäsenet
Virolaiset poliisit
Isänmaan ja Res Publican liiton poliitikot
Vuonna 1962 syntyneet
Elävät henkilöt
Tania Weber

Tania Weber (oik. Tanja Sarsgardeer, s. 18. elokuuta 1926 Helsinki) on suomalainen näyttelijä, joka esiintyi italialaisissa elokuvissa 1950-luvulla.

Filmografia 

 Carica eroica, ohjaus Francesco De Robertis (1952) 
 Loma Roomassa, ohjaus William Wyler (1952) 
 Uskottomia naisia, ohjaus Stefano Vanzina ja Mario Monicelli (1953) 
 Un giorno in pretura, ohjaus Stefano Vanzina (1953) 
 La nave delle donne maledette, ohjaus Raffaello Matarazzo (1953) 
 Siamo tutti inquilini, ohjaus Mario Mattòli (1953) 
 Il più comico spettacolo del mondo, ohjaus Mario Mattòli (1953) 
 Odysseus, ohjaus Mario Camerini (1954)

Lähteet

Elävät henkilöt
Vuonna 1926 syntyneet
Suomalaiset näyttelijät
Nils Johansson Aejmelaeus

Nils Johansson Aejmelaeus (21. huhtikuuta 1753 Isokyrö – 9. huhtikuuta 1817 Isokyrö) oli suomalainen pappi, joka osallistui Venäjän Pietariin matkanneeseen lähetyskuntaan vuonna 1808.

Aejmelaeuksen isä oli Johan Nilsson Aejmelaeus (Isonkyrön kirkkoherra) ja äiti Maria Elisabet Henriksdotter Aejmelaeus. Hänen ensimmäinen puolisonsa oli Beata Kristina Israelsdotter Björck ja toinen puoliso Brita Katarina Fäder (Foeder).

Aejmelaeus osallistui myös Porvoon valtiopäiville 1809 ja on nähtävissä Emanuel Thelningin maalauksessa Porvoon valtiopäivien avajaiset 1809.

Tunnustukset 

 Pyhän Vladimirin 4. luokan ritarimerkki (Pietarin lähetyskuntamatkalta)

Lähteet

Viitteet 

Suomalaiset papit
Suomen suuriruhtinaskunnan pappissäädyn valtiopäivämiehet
Porvoon valtiopäivät
Vuonna 1753 syntyneet
Vuonna 1817 kuolleet
Suomen lähetyskunta 1808
Luxemburgin europarlamenttivaalit 2019

Vuoden 2019 europarlamenttivaalit järjestettiin Luxemburgissa 26. toukokuuta 2019. Vaaleissa valittiin Luxemburgin kuusi edustajaa europarlamenttiin. Maassa on äänestyspakko ja jokaisella äänioikeutetulla on käytössään kuusi ääntä.

Tulokset
Luxemburgin europarlamenttivaalien 2019 tulokset
|- style="background-color:#E9E9E9;text-align:center;"
! colspan="2" rowspan="2" style="text-align:left;"| Puolue
! colspan="3"| Äänet
! colspan="2"| Paikat
|- style="background-color:#E9E9E9;text-align:center;"
! width="75"| Ääniä
! width="30"|%
! width="40"|+/–
! width="30"| Paikat
! width="30"|+/–
|-
| style="background-color: ;"|
| style="text-align:left;"| Demokraattinen puolue
| 
| 21,44
| +6,67
| 2
|  1
|-
| style="background-color: ;"|
| style="text-align:left;"| Kristillissosiaalinen kansanpuolue
| 
| 21,10
| -16,55
| 2
|  1
|-
| style="background-color:#99CC33;"|
| style="text-align:left;"| Vihreät
| 
| 18,91
| +3,9
| 1
| 
|-
| style="background-color: ;"|
| style="text-align:left;"| Luxemburgin sosialistinen työväenpuolue
| 
| 12,19
| +0,44
| 1
| 
|-
| style="background-color:#00ADDC;"|
| style="text-align:left;"| Vaihtoehtoinen demokraattinen reformipuolue
| 
| 10,04
| +2,51
| 0
| 
|-
| style="background-color:#993399;"|
| style="text-align:left;"| Luxemburgin piraattipuolue
| 
| 7,7
| +3,47
| 0
| 
|-
| style="background-color: #8f0109;"|
| style="text-align:left;"| Vasemmisto
| 
| 4,83
| -0,93
| 0
| 
|-
| style="background-color: #582C83;"|
| style="text-align:left;"| Volt Europa
| 
| 2,11
| Uusi
| 0
| 
|-
| style="background-color: #CC0000;"|
| style="text-align:left;"| Luxemburgin kommunistinen puolue
| 
| 1,14
| -0,35
| 0
| 
|-
| style="background-color: #87ceeb;"|
| style="text-align:left;"| Konservatiivit
| 
| 0,53
| Uusi
| 0
| 
|-
| colspan="9" style="background-color:#E9E9E9"| 
|- style="font-weight:bold;"
| style="text-align:left;" colspan="2"| Yhteensä
| 
| 100 %
| style="background-color:#E9E9E9;"|
| 6
| style="background-color:#E9E9E9;"|
|-
| colspan="9" style="background-color:#E9E9E9"| 
|-
| style="text-align:left;" colspan="2"| Hyväksyttyjä ääniä
| 
| 90,44
| style="background-color:#E9E9E9" colspan="3" rowspan="1"|
|-
| style="text-align:left;" colspan="2"| Hylättyjä
| 
| 9.56
| style="background-color:#E9E9E9" colspan="3" rowspan="1"|
|-
| style="text-align:left;" colspan="2"| Äänestäneitä
| 
| 100
| style="background-color:#E9E9E9" colspan="3" rowspan="1"|
|-
| style="text-align:left;" colspan="2" | Äänioikeutettuja
| 
| style="background-color:#E9E9E9" colspan="4" |
|-
| colspan="9" style="background-color:#E9E9E9"| 
|-
| style="text-align:left;font-size:90%;" colspan="9"|
Lähde: 
|}

Valitut edustajat

Lähteet

Aiheesta muualla
Euroopan parlamentti – Eurovaalien 2019 tulokset Luxemburgissa

Europarlamenttivaalit 2019
Europarlamenttivaalit 2019
Gaëtan Dugas

Gaëtan Dugas (20. maaliskuuta 1953 Quebec – 30. maaliskuuta 1984 Quebec) oli kanadalainen lentostuertti, jonka väitettiin aiheuttaneen AIDS:in leviämisen Yhdysvaltoihin 1970- ja 1980-lukujen vaihteessa.  Väitteet on sittemmin kumottu perustuvina osin väärinkäsitykseen.

Elämä 
Dugas syntyi Quebec Cityssä vuonna 1953. Hänen äidinkielensä oli ranska, mutta hän muutti Vancouveriin oppiakseen englantia, jotta voisi tulla stuertiksi. Hän sai töitä stuerttina Air Canada -lentoyhtiössä vuonna 1973. Hän vietti paljon aikaa San Franciscossa ja New Yorkissa, jotka ovat tunnettuja homoseksuaalisten miesten piireistä. Dugas oli homoseksuaalinen, ja oman ilmoituksensa mukaan hän oli harrastanut vuosien 1979 ja 1981 välillä seksiä noin 250 miehen kanssa. Hänellä todettiin vuonna 1980 harvinainen Kaposin sarkooma, jonka AIDS oli aiheuttanut. Hän hakeutui hoitoon New Yorkiin, ja vaikka hän suhtautui epäilyksellä juuri alkaneeseen uutisointiin AIDS-epidemiasta, hän tarjosi Yhdysvaltain Centers for Disease Control and Prevention -viranomaisille 72 seksikumppaninsa tiedot vuonna 1982. Tämä mahdollisti tarkemman tutkimuksen taudin leviämisestä. HIV:n geneettinen koodi saatiin myöhemmin analysoitua Dugasin verinäytteestä.

Dugas kuoli vuonna 1984.

Väitteet AIDS:in levittäjyydestä 

Kuolemansa jälkeen Dugasin väitettiin tuoneen AIDS:n Yhdysvaltoihin. Väitteet perustuvat kirjailija Randy Shiltsin Yhdysvaltain AIDS-epidemian alusta kertoneeseen, vuonna 1987 julkaistuun kirjaan And the Band Played On, jossa hänen väitettiin olleen epidemian patient zero eli ensimmäinen potilas, sekä hänen jättäneen lääkärien neuvot huomiotta ja siten levittäneen sairautta tietoisesti. Shiltsin kirjaan perustuvassa samannimisessä elokuvassa Dugasia näytteli Jeffrey Nordling.

Väitteet Dugasista AIDS:in alkuperäisenä tuojana Yhdysvaltoihin on sittemmin kumottu. Vuonna 2016 AIDS:n todettiin tulleen Yhdysvaltoihin jo vuosien 1969 ja 1973 välillä Haitista. Dugasin osuutta laajan huomion saaneille huhuille on selitetty väärinkäsityksellä. Dugasia merkittiin alkuperäisessä, vuoden 1980 tutkimuksessa kirjaimella O, sanoista out of California (), joka oli sittemmin sekaantunut numeroon nolla, viitaten käsitteeseen patient zero (). Historioitsija Richard McKayn mukaan Dugas oli ”yksi eniten demonisoiduista potilaista” ja yksi useista henkilöistä, joiden väitettiin pahantahtoisesti levittävän sairautta.

Katso myös 
HIV miesten välisestä seksistä
Selma Dritz

Lähteet 

Kanadalaiset henkilöt
AIDS
Vuonna 1953 syntyneet
Vuonna 1984 kuolleet
Hirvijärvi (Pyhtää)

Hirvijärvi  on Kymenlaaksossa Pyhtään ja Anjalankosken rajalla, Vastilan kaakkoispuolella sijaitseva järvi.

Maantietoa 
Järven pinta-ala on 30 hehtaaria, se on 900 metriä pitkä ja 550 metriä leveä. Järvellä ei ole kartan mukaan saaria. Sen rantaviivan pituus on 2,5 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Järven vedenpinnan korkeus on 17,7 metriä mpy.

Lähteet 

Kymijoen alaosan alue
Botin luomat artikkelit
Pyhtään järvet
Anjalankosken järvet
Tarkjärvi (Pyhtää)

Tarkjärvi  on Kymenlaaksossa Pyhtäällä, Itä-Vastilan eteläpuolella sijaitseva järvi.

Maantietoa 
Järven pinta-ala on 3,2 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Järven vedenpinnan korkeus on 17,7 metriä mpy.

Lähteet 

Kymijoen alaosan alue
Botin luomat artikkelit
Pyhtään järvet
Järvijoki (Kouvola)

Järvijoki  on Kymenlaaksossa Kouvolan Anjalankoskella, Huhdanniemessä sijaitseva lampi.

Maantietoa 
Lammen pinta-ala on 1,3 hehtaaria, se on 550 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 800 metriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Lammen vedenpinnan korkeus on 22,3 metriä mpy.

Lähteet 

Kymijoen alaosan alue
Botin luomat artikkelit
Anjalankosken järvet
Haapasenjoki (Kotka)

Haapasenjoki  on Kymenlaaksossa Kotkassa, Hurukselassa sijaitseva lampi.

Maantietoa 
Lammen pinta-ala on 0,8 hehtaaria, se on 400 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 950 metriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Lammen vedenpinnan korkeus on 21,4 metriä mpy.

Lähteet 

Kymijoen alaosan alue
Botin luomat artikkelit
Kotkan järvet
Yläallas

Yläallas  on Uudenmaan ja Kymenlaakson maakuntien rajalla Loviisan Ruotsinpyhtäällä ja Pyhtäällä, Ahvenkoskella sijaitseva järvi.

Maantietoa 
Järven pinta-ala on 115 hehtaaria eli 1,2 neliökilometriä, se on 2,0 kilometriä pitkä ja 1,7 kilometriä leveä. Järvellä on kartan mukaan kaksi saarta. Sen rantaviivan pituus on 12,7 kilometriä.
.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) se kuuluu. Järven vedenpinnan korkeus on 11,4 metriä mpy.

Lähteet 

Kymijoen alaosan alue
Botin luomat artikkelit
Loviisan järvet
Pyhtään järvet
Keskimmäinen (Iitti)

Keskimmäinen  on Päijät-Hämeessä Iitissä, Kalaksuella lähellä Kouvolan Jaalan rajaa sijaitseva järvi.

Maantietoa 
Järven pinta-ala on 36 hehtaaria, se on 1,2 kilometriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 5,3 kilometriä.
.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Anjalan voimalaitoksen alueeseen (14.112) se kuuluu. Järven vedenpinnan korkeus on 74,1 metriä mpy.

Lähteet 

Kymijoen alaosan alue
Botin luomat artikkelit
Iitin järvet
Kuusaanlampi

Kuusaanlampi  on Kymenlaaksossa, Kouvolan Kuusankoskella ja pieniltä osin Valkealassa sijaitseva Kymijoen läpivirtausjärvi. Kuusaanlampi sijaitsee Kouvolan keskeisellä kaupunkialueella, ja sen pohjoisosa ulottuu myös Valkealan puolelle.

Lampi kuului vuoteen 2008 asti suurilta osin Kuusankosken kaupunkiin ja Kouvolan raja kulki aivan sen itärannalla Savon rataa pitkin. Pohjoisin osa lammesta oli Valkealan kunnan puolella ja Valkealan raja siirtyi lammessa Kymijoen linjalle kulkien sitä pitkin Harjuun saakka.

Maantietoa 
Lammen pinta-ala on 170 hehtaaria eli 1,7 neliökilometriä, se on 2,4 kilometriä pitkä ja 1,1 kilometriä leveä. Sillä on 7 saarta, joiden yhteispinta-ala on 2,81 hehtaaria.  Lampi on luodattu ja siitä on julkaistu syvyyskartat. Lammen tilavuudeksi on saatu 5,0 miljoonaa kuutiometriä eli 0,0050 kuutiokilometriä. Sen keskisyvyys on 3,0 metriä ja suurin syvyys on 18,2 metriä. Sen rantaviivan pituus on 10,2 kilometriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kuusankosken voimalaitoksen alueeseen (14.115) se kuuluu. Lammen vedenpinnan korkeus on 55 metriä mpy.

Lähteet 

Kymijoki
Kymijoen alaosan alue
Botin luomat artikkelit
Kuusankosken järvet
Valkealan järvet
Société Nationale de Radiodiffusion et de Télévision

Société Nationale de Radiodiffusion et de Télévision eli SNRT on Marokon julkisen palvelun yleisradioyhtiö.

Yleisradiolähetykset alkoivat Marokossa vuonna 1928 posti- ja lennätinlaitoksen alaisuudessa. Televisiolähetykset aloitettiin vuonna 1962, jolloin Radio Maroc sai nimen Radio Télévision Marocaine. Lähetysten sisältö oli maan hallituksen tiukassa valvonnassa. Ensimmäinen kaupallinen radioasema Médi 1 perustettiin 1980-luvun alussa ja kilpaileva televisiokanava 2M vuonna 1989. Valtion yleisradiomonopoli purettiin Marokossa ensimmäisenä arabimaana 2000-luvun alussa.

Valtion omistama SNRT perustettiin uuden yleisradiolain myötä vuonna 2005. Se saa tulonsa valtiolta, mainoksista ja erityisestä yleisradioverosta.

Yhtiöllä on neljä kansallista radiokanavaa ja kymmenen alueradiota. Al Idaa Al Watania toimii arabiaksi, Chaine Inter ranskaksi ja Al Idaa Al Amazighia kolmella berberikielellä. Radio Mohammed VI du Saint Coran välittää koraanin luentaa ja uskonnollisia ohjelmia. Alueradiot sijaitsevat Agadirissa, Casablancassa, Dakhlassa, El Aaiúnissa, Fèsissä, Marrakechissa, Meknesissä, Oujdassa, Tangerissa ja Tétouanissa. Radiolähetykset tapahtuvat etupäässä ULA-alueella, mutta yhtiöllä on käytössä myös useita keskiaaltolähettimiä (MW). Lyhytaaltolähetykset (SW) loppuivat vuonna 2012.

Kahdeksan televisiokanavan lähetyksiä välitetään maanpäällisessä antenniverkossa analogisesti ja digitaalisesti sekä kaapeliverkon ja satelliittien kautta. Al Aoula on yleiskanava, Athaqafia kulttuurikanava, Arryadia urheilukanava, Aflam TV digitaalinen elokuvakanava, Tamazight berberikanava ja Assadissa islamilainen kanava. Laayoune TV on ensimmäinen alueellinen televisiokanava ja Al Maghribia ulkomailla asuville marokkolaisille pelkästään satelliitin välityksellä suunnattu kanava.

Lähteet

Aiheesta muualla
 Société Nationale de Radiodiffusion et de Télévision , 

Julkisen palvelun mediayhtiöt
Marokkolainen kulttuuri
Televisioyhtiöt
Radioasemat
Ylimmäinen (Iitti)

Ylimmäinen  on Päijät-Hämeen ja Kymenlaakson maakuntien sekä Iitin ja Kouvolan Jaalan rajalla, Koskenniskan ja Kimolan välissä sijaitseva järvi.

Maantietoa 
Järven pinta-ala on 53 hehtaaria, se on 1,5 kilometriä pitkä ja 750 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 2,4 miljoonaa kuutiometriä eli 0,0024 kuutiokilometriä. Sen keskisyvyys on 4,6 metriä ja suurin syvyys on 8,7 metriä. Sen rantaviivan pituus on 4,4 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Järven vedenpinnan korkeus on 74,4 metriä mpy.

Lähteet 

Pyhäjärven alue (Kymijoki)
Botin luomat artikkelit
Iitin järvet
Jaalan järvet
Matkuslampi (Iitti)

Matkuslampi  on Kymessä Iitissä Metsäkylän kylän lähellä sijaitseva lampi.

Maantietoa 
Lammen pinta-ala on 18,3 hehtaaria, se on 650 metriä pitkä ja 400 metriä leveä. Lammella ei ole kartan mukaan saaria.  Sen rantaviivan pituus on 1,8 kilometriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Urajärven valuma-alueeseen (14.123) se kuuluu. Lammen vedenpinnan korkeus on 68,3 metriä mpy.

Lähteet 

Pyhäjärven alue (Kymijoki)
Botin luomat artikkelit
Iitin järvet
Vähäjärvi (Iitti)

Vähäjärvi  on Kymessä Iitissä Metsäkylän kylän lähellä sijaitseva järvi.

Maantietoa 
Järven pinta-ala on 10,9 hehtaaria, se on 450 metriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Urajärven valuma-alueeseen (14.123) se kuuluu. Järven vedenpinnan korkeus on 68,7 metriä mpy.

Lähteet 

Pyhäjärven alue (Kymijoki)
Botin luomat artikkelit
Iitin järvet
Iso Valkjärvi (Iitti)

Iso Valkjärvi  on Päijät-Hämeessä Iitissä, Tapolan ja Sitikkalan pohjoispuolella sijaitseva järvi.

Maantietoa 
Järven pinta-ala on 309 hehtaaria eli 3,1 neliökilometriä, se on 2,4 kilometriä pitkä ja 2,4 kilometriä leveä. Sillä on 6 saarta, joiden yhteispinta-ala on 7,92 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 16,7 miljoonaa kuutiometriä eli 0,0167 kuutiokilometriä. Sen keskisyvyys on 5,4 metriä ja suurin syvyys on 15,9 metriä. Sen rantaviivan pituus on 15,6 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Valkjärven valuma-alueeseen (14.124) se kuuluu. Järven vedenpinnan korkeus on 74,1 metriä mpy.

Lähteet 

Pyhäjärven alue (Kymijoki)
Botin luomat artikkelit
Iitin järvet
Kalliojärvi (Heinola, Myllykylä)

Kalliojärvi  on Päijät-Hämeessä Heinolassa Myllykylän kylän lähellä sijaitseva järvi.

Maantietoa 
Järven pinta-ala on 25 hehtaaria, se on 1,7 kilometriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 3,6 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Tamppilammen valuma-alueeseen (14.132) se kuuluu. Järven vedenpinnan korkeus on 100,4 metriä mpy.

Lähteet 

Konniveden alue
Botin luomat artikkelit
Heinolan järvet
Jyrängön Musteri

Jyrängön Musteri  on Päijät-Hämeessä Heinolassa Myllykylän kylän lähellä sijaitseva lampi.

Maantietoa 
Lammen pinta-ala on 1,6 hehtaaria, se on 350 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 750 metriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Tamppilammen valuma-alueeseen (14.132) se kuuluu. Lammen vedenpinnan korkeus on 102,3 metriä mpy.

Lähteet 

Konniveden alue
Botin luomat artikkelit
Heinolan järvet